CELEX: 32016D0587
Language: sk
Date: 2016-04-14 00:00:00
Title: Vykonávacie rozhodnutie Komisie (EÚ) 2016/587 zo 14. apríla 2016 o schválení technológie použitej v efektívnom vonkajšom osvetlení vozidla s použitím svetelných emisných diód ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP)

16.4.2016   
            
            
               SK
            
            
               Úradný vestník Európskej únie
            
            
               L 101/17
            
         VYKONÁVACIE ROZHODNUTIE KOMISIE (EÚ) 2016/587
   zo 14. apríla 2016
   o schválení technológie použitej v efektívnom vonkajšom osvetlení vozidla s použitím svetelných emisných diód ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   keďže:
   
               (1)
            
            
               Žiadosť predložená výrobcom Mazda Motor Europe GmbH 7. júla 2015 na schválenie osvetlenia vybaveného svetelnými emisnými diódami (LED) a žiadosť predložená výrobcom Honda 8. januára 2016 na schválenie efektívneho vonkajšieho osvetlenia LED bola posúdená v súlade s článkom 12 nariadenia (ES) č. 443/2009, s vykonávacím nariadením Komisie (EÚ) č. 725/2011 (2) a technickými usmerneniami týkajúcimi sa vypracúvania žiadostí o schválenie inovačných technológií podľa nariadenia (ES) č. 443/2009.
            
         
               (2)
            
            
               Informácie poskytnuté v žiadostiach od výrobcov Mazda a Honda preukazujú, že podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011 boli splnené. V dôsledku toho by sa efektívne vonkajšie osvetlenie LED od výrobcov Mazda a Honda malo schváliť ako inovačné technológie.
            
         
               (3)
            
            
               Vykonávacími rozhodnutiami 2014/128/EÚ (3), (EÚ) 2015/206 (4) a (EÚ) 2016/160 (5) Komisia schválila tri žiadosti týkajúce sa technológií, ktoré prispievajú k zlepšeniu efektívnosti systémov vonkajšieho osvetlenia. Na základe skúseností získaných z posúdenia týchto žiadostí, ako aj žiadostí výrobcov Mazda a Honda, bolo uspokojivo a presvedčivo preukázať, že efektívne vonkajšie osvetlenie LED vrátane jednej alebo viacerých príslušných kombinácií efektívnych vonkajších svetiel LED, ako sú stretávacie svetlomety, diaľkové svetlomety, predné obrysové svetlá, predné hmlové svetlá, zadné hmlové svetlá, predné smerové svetlá, zadné smerové svietidlá, osvetlenie evidenčného čísla a spätné svetlá spĺňajú kritériá oprávnenosti uvedené v článku 12 nariadenia (ES) č. 443/2009 a vykonávacieho nariadenia (EÚ) č. 725/2011 a v porovnaní so referenčným systémom vonkajšieho osvetlenia vrátane rovnakých kombinácií svetiel vozidla znižujú emisie CO2 o minimálne 1 g CO2/km.
            
         
               (4)
            
            
               Preto je vhodné výrobcom poskytnúť možnosť certifikovať úspory CO2 dosiahnuté pomocou efektívneho vonkajšieho osvetlenia LED, ktoré spĺňa tieto podmienky. Aby sa zaistilo, že na certifikáciu sa navrhne len to vonkajšie osvetlenie LED, ktoré spĺňa tieto podmienky, výrobca by mal poskytnúť overovaciu správu od nezávislého overovacieho orgánu potvrdzujúcu súlad spolu so žiadosťou o certifikáciu predloženou orgánu pre typové schvaľovanie.
            
         
               (5)
            
            
               Ak orgán pre typové schvaľovanie zistí, že osvetlenie LED nespĺňa podmienky na certifikáciu, žiadosť o certifikáciu úspor by sa mala zamietnuť.
            
         
               (6)
            
            
               Je vhodné schváliť skúšobnú metódu na určenie úspor CO2 dosiahnutých pomocou vonkajšieho osvetlenia LED.
            
         
               (7)
            
            
               Na účely určenia úspor CO2 dosiahnutých pomocou vonkajšieho osvetlenia LED je potrebné stanoviť referenčnú technológiu, na základe ktorej by sa mala účinnosť osvetlenia LED posúdiť. Na základe získaných skúseností je vhodné považovať halogénové osvetlenie za referenčnú technológiu.
            
         
               (8)
            
            
               Úspory dosiahnuté pomocou vonkajšieho osvetlenia LED možno čiastočne preukázať skúškou uvedenou v prílohe XII k nariadeniu Komisie (ES) č. 692/2008 (6). Je preto nevyhnutné zabezpečiť, aby toto čiastočné krytie bolo v rámci skúšobnej metódy pre úspory CO2 dosiahnuté pomocou vonkajšieho osvetlenia LED zohľadnené.
            
         
               (9)
            
            
               Na uľahčenie rozsiahlejšieho zavádzania efektívneho vonkajšieho osvetlenia LED do nových vozidiel by výrobca mal mať možnosť požiadať o certifikáciu úspor CO2 dosiahnutých pomocou niekoľkých vonkajších osvetlení LED prostredníctvom jednej žiadosti o certifikáciu. Je však potrebné zabezpečiť, aby sa v prípade využitia tejto možnosti použil mechanizmus, ktorý podporuje zavádzanie len toho vonkajšieho osvetlenia LED, ktoré poskytuje najvyššiu efektívnosť.
            
         
               (10)
            
            
               Na účely určenia všeobecného kódu ekologickej inovácie, ktorý sa má používať v predmetnej dokumentácii typového schválenia podľa príloh I, VIII a IX k smernici Európskeho parlamentu a Rady 2007/46/ES (7), by sa mal špecifikovať individuálny kód, ktorý sa má používať pre uvedenú inovačnú technológiu pre vonkajšie osvetlenie LED,
            
         PRIJALA TOTO ROZHODNUTIE:
   Článok 1
   Schválenie
   Technológia použitá v osvetlení vybaveného svetelnými emisnými diódami (LED) výrobcu Mazda a osvetlení LED výrobcu Honda sa schvaľuje ako inovačná technológia v zmysle článku 12 nariadenia (ES) č. 443/2009.
   Článok 2
   Žiadosť o certifikáciu úspor CO2
   
   1.   Výrobca môže požiadať o certifikáciu úspor CO2 dosiahnutých pomocou jedného alebo viacerých vonkajších osvetlení LED určených na použitie vo vozidlách kategórie M1, ktoré zahŕňajú jedno z týchto svetiel LED alebo ich kombináciu:
   
               a)
            
            
               stretávacie svetlomety;
            
         
               b)
            
            
               diaľkové svetlomety;
            
         
               c)
            
            
               predné obrysové svetlá;
            
         
               d)
            
            
               predné hmlové svetlá;
            
         
               e)
            
            
               zadné hmlové svetlá;
            
         
               f)
            
            
               predné smerové svetlá;
            
         
               g)
            
            
               zadné smerové svetlá;
            
         
               h)
            
            
               osvetlenie evidenčného čísla;
            
         
               i)
            
            
               spätné svetlá.
            
         Svetlo LED alebo kombinácia svetiel LED tvoriacich efektívne vonkajšie osvetlenie LED musia minimálne poskytovať zníženie emisií CO2 uvedené v článku 9 ods. 1 nariadenia (EÚ) č. 725/2011.
   2.   K žiadosti o certifikáciu úspor dosiahnutých pomocou jedného alebo viacerých vonkajších osvetlení LED sa pripája nezávislá overovacia správa, ktorou sa potvrdzuje, že dané osvetlenie LED spĺňa podmienky stanovené v odseku 1.
   3.   Orgán pre typové schvaľovanie žiadosť o certifikáciu zamietne, ak zistí, že jedno alebo viacero vonkajších osvetlení LED nespĺňa podmienky stanovené v odseku 1.
   Článok 3
   Certifikácia úspor CO2
   
   1.   Zníženie emisií CO2 vyplývajúce z používania efektívneho vonkajšieho osvetlenia LED uvedeného v článku 2 ods. 1 sa určuje metódou uvedenou v prílohe.
   2.   Ak výrobca žiada o certifikáciu úspor CO2 dosiahnutých pomocou viac ako jedného efektívneho vonkajšieho osvetlenia LED uvedeného v článku 2 ods. 1 pre jednu verziu vozidla, orgán pre typové schvaľovanie určí, ktoré z testovaných efektívnych vonkajších osvetlení LED prináša najnižšie úspory CO2 a zaznamená najnižšiu hodnotu v príslušnej dokumentácii typového schvaľovania. Táto hodnota sa uvedie v osvedčení o zhode v súlade s článkom 11 ods. 2 vykonávacieho nariadenia (EÚ) č. 725/2011.
   Článok 4
   Kód ekologickej inovácie
   Kód ekologickej inovácie č. 19 sa uvedie v dokumentácii typového schvaľovania, v ktorej sa v súlade s článkom 11 ods. 1 vykonávacieho nariadenia (EÚ) č. 725/2011 odkazuje na toto rozhodnutie.
   Článok 5
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 14. apríla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 140, 5.6.2009, s. 1.
   
      (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).
   
      (3)  Vykonávacie rozhodnutie Komisie 2014/128/EÚ z 10. marca 2014 o schválení modulu stretávacieho svetla „E-Light“ s elektroluminiscenčnými (LED) diódami ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 70, 11.3.2014, s. 30).
   
      (4)  Vykonávacie rozhodnutie Komisie (EÚ) 2015/206 z 9. februára 2015 o schválení efektívneho vonkajšieho osvetlenia s použitím svetelných diód spoločnosti Daimler AG ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 33, 10.2.2015, s. 52).
   
      (5)  Vykonávacie rozhodnutie Komisie (EÚ) 2016/160 z 5. februára 2016 o schválení efektívneho vonkajšieho osvetlenia s použitím svetelných emisných diód spoločnosti Toyota Motor Europe ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 31, 6.2.2016, s. 70).
   
      (6)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
   
      (7)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      
         METÓDA NA URČENIE ÚSPOR CO2 DOSIAHNUTÝCH POMOCOU EFEKTÍVNEHO VONKAJŠIEHO OSVETLENIA VYUŽÍVAJÚCEHO SVETELNÉ EMISNÉ DIÓDY (LED).
      
      1.   ÚVOD
      S cieľom stanoviť zníženie emisií CO2, ktoré možno dosiahnuť vďaka systému efektívneho vonkajšieho osvetlenia LED pozostávajúceho z vhodnej kombinácie svetiel vozidla uvedených v článku 2 na použitie vo vozidlách kategórie M1, je potrebné stanoviť:
      
                  1.
               
               
                  skúšobné podmienky;
               
            
                  2.
               
               
                  skúšobné zariadenie;
               
            
                  3.
               
               
                  stanovenie úspor elektrickej energie;
               
            
                  4.
               
               
                  výpočet úspor CO2;
               
            
                  5.
               
               
                  výpočet štatistickej chyby.
               
            2.   SYMBOLY, PARAMETRE A JEDNOTKY
      
         Symboly využívajúce latinku
      
      
                  
                     
               
               
                  –
               
               
                  úspory CO2 [g CO2/km]
               
            
                  CO2
                  
               
               
                  –
               
               
                  oxid uhličitý
               
            
                  CF
               
               
                  –
               
               
                  koeficient prepočtu (l/100 km) – (g CO2/km) [gCO2/l] podľa tabuľky 3
               
            
                  m
               
               
                  –
               
               
                  počet efektívnych vonkajších svetiel LED, ktoré tvoria systém
               
            
                  n
               
               
                  –
               
               
                  počet meraní pri jednej vzorke
               
            
                  P
               
               
                  –
               
               
                  spotreba energie svetla vozidla [W]
               
            
                  
                     
               
               
                  –
               
               
                  štandardná odchýlka spotreby energie svetla LED [W]
               
            
                  
                     
               
               
                  –
               
               
                  štandardná odchýlka spotreby energie svetla LED – stredná hodnota [W]
               
            
                  
                     
               
               
                  –
               
               
                  štandardná odchýlka pri celkových úsporách CO2 [g CO2/km]
               
            
                  UF
               
               
                  –
               
               
                  koeficient používania [–] podľa tabuľky 4
               
            
                  v
               
               
                  –
               
               
                  priemerná rýchlosť jazdy v novom európskom jazdnom cykle (NEDC) [km/h]
               
            
                  VPe
                  
               
               
                  –
               
               
                  spotreba skutočnej energie [l/kWh] podľa tabuľky 2
               
            
                  
                     
               
               
                  –
               
               
                  citlivosť vypočítaných úspor CO2 týkajúcich sa spotreby energie svetla LED
               
            
         Symboly využívajúce znaky gréckeho písma
      
      
                  Δ
               
               
                  –
               
               
                  rozdiel
               
            
                  ηA
                  
               
               
                  –
               
               
                  účinnosť alternátora [%]
               
            
         Dolné indexy
      
      Index (i) sa vzťahuje na svetlá vozidla.
      Index (j) sa vzťahuje na meranie vzorky.
      
                  EI
               
               
                  –
               
               
                  ekologicky inovačné
               
            
                  RW
               
               
                  –
               
               
                  reálne podmienky
               
            
                  TA
               
               
                  –
               
               
                  podmienky typového schvaľovania
               
            
                  B
               
               
                  –
               
               
                  referenčná hodnota
               
            3.   SKÚŠOBNÉ PODMIENKY
      Skúšobné podmienky musia spĺňať požiadavky uvedené v predpise EHK OSN č. 112 (1) o jednotných ustanoveniach týkajúcich sa homologizácie svetlometov motorových vozidiel emitujúcich asymetrické stretávacie alebo diaľkové svetlo (alebo obe) vybavených žiarovkami a/alebo modulmi svetelných emisných diód. Spotreba energie sa určuje v súlade s bodom 6.1.4 predpisu EHK/OSN č. 112 a bodmi 3.2.1 a 3.2.2 prílohy 10 k danému predpisu.
      4.   SKÚŠOBNÉ ZARIADENIE
      Použijú sa tieto zariadenia, ako sú zobrazené na obrázku:
      
                  —
               
               
                  zdroj elektrickej energie (t. j. zdroj variabilného napätia),
               
            
                  —
               
               
                  dva digitálne multimetre, jeden na meranie jednosmerného prúdu a druhý na meranie jednosmerného napätia. Na obrázku je znázornené možné skúšobné zapojenie v prípade, že je merač jednosmerného napätia integrovaný v zdroji elektrickej energie.
               
            5.   MERANIA A STANOVENIE ÚSPOR ELEKTRICKEJ ENERGIE
      V prípade každého efektívneho vonkajšieho svetla LED, ktoré je súčasťou systému, sa meranie prúdu vykonáva tak, ako je zobrazené na obrázku pri napätí 13,2 V. Modul, resp. moduly LED ovládané elektronickým zariadením na reguláciu zdroja svetla sa musia merať podľa pokynov žiadateľa.
      Výrobca môže požadovať vykonanie ďalších meraní prúdu pri iných dodatočných napätiach. V tomto prípade musí výrobca predložiť orgánu pre typové schvaľovanie overenú dokumentáciu týkajúcu sa potreby vykonania týchto ďalších meraní. Merania prúdu pri každom z týchto dodatočných napätí sa vykonávajú následne po sebe najmenej päťkrát (5). Presne nastavené hodnoty napätia a namerané hodnoty prúdu sa zaznamenajú s presnosťou na štyri desatinné miesta.
      Spotreba elektrickej energie sa musí určiť vynásobením nastaveného napätia hodnotou meraného prúdu. Musí sa vypočítať priemerná spotreba elektrickej energie pre každé efektívne vonkajšie svetlo LED (). Každá hodnota sa musí vyjadriť s presnosťou na 4 desatinné miesta. Ak sa na poskytovanie elektrickej energie pre svetlá LED používa krokový motor alebo elektronické ovládacie zariadenie, elektrické zaťaženie tohto komponentu sa z merania vylúči.
      Získané úspory energie každého efektívneho vonkajšieho svetla LED (ΔPi) sa vypočítajú podľa tohto vzorca:
      
         Vzorec 1
      
      
         
      kde spotreba elektrickej energie príslušného referenčného svetla vozidla je definovaná v tabuľke 1.
      
         Tabuľka 1
      
      
         Energetické požiadavky rozličných referenčných svetiel vozidla
      
      
                  Svetlo vozidla
               
               
                  Celkový elektrický príkon (PB)
                  [W]
               
            
                  stretávací svetlomet
               
               
                  137
               
            
                  diaľkový svetlomet
               
               
                  150
               
            
                  predné obrysové svetlo
               
               
                  12
               
            
                  osvetlenie evidenčného čísla
               
               
                  12
               
            
                  predné hmlové svetlo
               
               
                  124
               
            
                  zadné hmlové svetlo
               
               
                  26
               
            
                  predné smerové svetlo
               
               
                  13
               
            
                  zadné smerové svetlo
               
               
                  13
               
            
                  spätné svetlo
               
               
                  52
               
            6.   VÝPOČET ÚSPOR CO2
      
      Celkové úspory CO2 v rámci systému osvetlenia sa vypočítajú pomocou vzorca 2.
      
         Vzorec 2
      
      
         
      kde
      
                  v
               
               
                  :
               
               
                  priemerná rýchlosť jazdy v novom európskom jazdnom cykle (NEDC) [km/h], čiže 33,58 km/h
               
            
                  ηA
                  
               
               
                  :
               
               
                  účinnosť alternátora [%], ktorá je 67 %
               
            
                  VPe
                  
               
               
                  :
               
               
                  spotreba skutočnej energie [l/kWh] podľa tabuľky 2
                  
                     Tabuľka 2
                  
                  
                     Spotreba skutočnej energie
                  
                  
                              Druh motora
                           
                           
                              Spotreba skutočnej energie (VPe)
                              [l/kWh]
                           
                        
                              benzínový
                           
                           
                              0,264
                           
                        
                              benzínový s turbodúchadlom
                           
                           
                              0,280
                           
                        
                              naftový
                           
                           
                              0,220
                           
                        
            
                  CF
               
               
                  :
               
               
                  koeficient prepočtu (l/100 km) – (g CO2/km) [gCO2/l] podľa tabuľky 3
                  
                     Tabuľka 3
                  
                  
                     Koeficient prepočtu paliva
                  
                  
                              Typ paliva
                           
                           
                              Koeficient prepočtu (l/100 km) – (g CO2/km) (CF)
                              [gCO2/l]
                           
                        
                              benzín
                           
                           
                              2 330 
                           
                        
                              nafta
                           
                           
                              2 640 
                           
                        
            
                  UF
               
               
                  :
               
               
                  Koeficient používania svetla vozidla [–] podľa definície v tabuľke 4
                  
                     Tabuľka 4
                  
                  
                     Koeficient používania pre rôzne svetlá vozidiel
                  
                  
                              Svetlo vozidla
                           
                           
                              Koeficient používania (UF)
                              [–]
                           
                        
                              stretávací svetlomet
                           
                           
                              0,33
                           
                        
                              diaľkový svetlomet
                           
                           
                              0,03
                           
                        
                              predné obrysové svetlo
                           
                           
                              0,36
                           
                        
                              osvetlenie evidenčného čísla
                           
                           
                              0,36
                           
                        
                              predné hmlové svetlo
                           
                           
                              0,01
                           
                        
                              zadné hmlové svetlo
                           
                           
                              0,01
                           
                        
                              predné smerové svetlo
                           
                           
                              0,15
                           
                        
                              zadné smerové svetlo
                           
                           
                              0,15
                           
                        
                              spätné svetlo
                           
                           
                              0,01
                           
                        
            7.   VÝPOČET ŠTATISTICKEJ CHYBY
      Štatistické chyby vo výsledkoch skúšobnej metódy spôsobené meraniami je potrebné kvantifikovať. Pre každé efektívne vonkajšie svetlo LED zahrnuté v systéme sa štandardná odchýlka vypočíta podľa tohto vzorca 3.
      
         Vzorec 3
      
      
         
      kde:
      
                  n
               
               
                  :
               
               
                  je počet meraní vzorky, ktorý sa rovná minimálne 5.
               
            Štandardná odchýlka spotreby elektrickej energie každého efektívneho vonkajšieho svetla LED () vedie k chybe v hodnote úspor CO2 (). Túto chybu možno vypočítať pomocou tohto vzorca 4:
      
         Vzorec 4
      
      
         
      8.   ŠTATISTICKÝ VÝZNAM
      Pre každý typ, variant a verziu vozidla s namontovanou kombináciou efektívnych vonkajších svetiel LED je potrebné preukázať, že chyba v hodnote úspor CO2 vypočítaná pomocou vzorca 4 nie je väčšia ako rozdiel medzi celkovými úsporami CO2 a minimálnou prahovou hodnotou úspor uvedenou v článku 9 ods. 1 vykonávacieho nariadenia (EÚ) č. 725/2011 (pozri vzorec 5).
      
         Vzorec 5
      
      
         
      kde:
      
                  MT
               
               
                  :
               
               
                  minimálna prahová hodnota [gCO2/km], ktorá je 1 gCO2/km
               
            V prípade, keď celkové úspory CO2 systému efektívnych vonkajších svetiel LED vypočítané s použitím vzorca 5 sú nižšie ako prahová hodnota uvedená v článku 9 ods. 1 vykonávacieho nariadenia (EÚ) č. 725/2011, uplatňuje sa článok 11 ods. 2 druhý pododsek uvedeného nariadenia.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 9. január 2013.